text: Á yngri árum mínum var tað ikki óvanligt, at trúgvandi skiparar, tá teir vóru heima, gjørdu møtitúrar t.d. úr Havn og Klaksvík, og samkomur kring oyggjarnar vórðu vitjaðar. Og so vórðu evangelisk møti hildin, har ið vitjað var.
  Hesin túrurin, sum eg havi hug at nevna her, varð gjørdur fyri 50 árum síðani. Hetta var á vári 1971, at farið varð av Havnini við nótaskipinum Sólborg, sum Eiler Jacobsen átti, og hann var sjálvur við á túrinum saman við konuni, Beintu. Hetta var gjørt í einari vekingartíð millum tað unga fólkið, sum savnaðist í Bíbliuklassanum í Havn, ið var eitt verk, sum Petur Háberg stóð á odda fyri. Og tað var eitt ynski at røkka longur út við evangeliska boðskapinum.
  Soleiðis sum vit minnast túrin, byrjaðu vit á Tvøroyri, og so var farið longur suður á oynni. Anna Djurhuus og Meta á Fløtum, ið eru tvíburðasystrar og ættaðar úr Porkeri, vóru við á ferðini. Tær plagdu at syngja duettsangir í Bíbluklassanum og luttóku nú millum “teirra egnu” í Suðuroy. Meta veit at siga, at hetta var beint áðrenn páskir í 1971, og at ein páskastevna skuldi vera á Zarepta beint aftaná.
  Hans Djurhuus úr Vági, sum í dag býr og virkar út frá Malta í Hirtshals minnist eisini hesa vitjan og sigur m.a.:
text: #000002
text: Svenning talar fyri fjøld av fólki, sum er samankomin á bryggjuni í Vági
text: #000005
text: Fimti ár eru farin síðani hesa ferð, og fleiri teirra, sum síggjast á myndunum, eru nú heima hjá Harranum. Petur Háberg andaðist í 1984, tvíburðarnir Olaf og Dagbjartur Johansen, Eiler Jacobsen, Leivur Kjærbo og Árni Bass eru farnir síðani – og nú um ársskiftið fór Petur Oluf eisini brádliga. Ein áminning í sjálvum sær um at okkara tíð her er avmarkað. Men so gerst ein eisini takksamur fyri minni sum hesi.
  Og hvør veit – kanska ferðin, vit gjørdu í 1971 hevði týdning fyri onkran, sum hoyrdi sangin um Jesus og orðið um Hann. Øssur
text: #000006
text: Ein Orðsins mynduleiki er farin
text: #000008